**ROMÂNIA**

 **JUDEȚUL CLUJ**

**CONSILIUL LOCAL**

**Anexa la HCL 55/28.09.2021**

**REGULAMENT PRIVIND ÎNREGISTRAREA AUDIO-VIDEO A ŞEDINŢELOR**

**CONSILIULUI LOCAL**

**AL COMUNEI TRITENII DE JOS**

**CAPITOLUL 1
INTRODUCERE**

**1.1.**Prezentul Regulament reglementează procedura de înregistrare şi păstrare a înregistrărilor audio-video ale ședințelor de consiliu local.

**1.2.** Ședințele de consiliu local sunt publice.

**1.3.** Acțiunea de înregistrare audio-video a ședințelor de consiliu local are ca scop de a contribui la redactarea proceselor-verbale ale ședințelor de consiliu local, în sensul consemnării întocmai, în cuprinsul acestora, a tuturor problemelor dezbătute/opiniilor exprimate în cadrul ședinței.

**CAPITOLUL 2**

 **ÎNREGISTRAREA AUDIO-VIDEO
ÎN SALA DE DESFĂȘURARE A ȘEDINȚEI DE CONSILIU LOCAL**

**2.1. Asigurarea tehnicii de înregistrare.**

 Tehnica aferentă înregistrării audio-video este asigurată de către Primăria comunei Tritenii de Jos, prin personal de specialitate.

**2.2. Notificarea despre înregistrarea audio-video a şedinţelor de consiliu local.**
 La începutul fiecărei şedinţe, preşedintele de şedinţă va informa pe cei prezenţi cu privire la faptul că ședința de consiliul local va fi înregistrată audio-video și că este necesar ca pentru asigurarea unei bune calități a înregistrării, exprimările să fie clare iar conversațiile simultane să fie evitate.

  **CAPITOLUL 3
ÎNREGISTRAREA AUDIO A ŞEDINŢELOR**

**3.1.Atribuţii**
    Răspunderea pentru efectuarea și păstrarea înregistrării audio-video cade în sarcina personalului de specialitate din cadrul Primăriei comunei Tritenii de Jos.

**3.2. Începutul ședinței de consiliu local**

Înregistrarea audio-video începe din momentul deschiderii şedinţei de consiliu local de către președintele de ședință.

**3.3. Procesul de înregistrare audio-video**

Personalul specializat din cadrul Primăriei comunei Tritenii de Jos va asigura înregistrarea audio-video a şedinţei, în integritate, fără a stopa iar în cazul unor defecţiuni tehnice ale echipamentului de înregistrare audio-video, survenite în timpul desfăşurării şedinţei, acesta nu este în drept să modifice sau să şteargă înregistrările audio-video deja efectuate.

 **3.4. Modul de procedare în cazul nefuncţionării tehnicii de înregistrare**

**3.4.1** În cazul depistării unor deficienţe de funcţionare a sistemului de înregistrare audio-video, înainte de începerea şedinţei şi / sau în timpul desfăşurării şedinţei,  personalul specializat din cadrul Primăriei este obligat să anunţe imediat, despre acest fapt, preşedintele de şedinţă şi participanţii ( primar, secretar, consilieri locali, etc. )

**3.4.2** Începerea/continuarea lucrărilor şedinţei de consiliu, fără înregistrare audio-video, se va face numai după obţinerea votului majorităţii absolute a consilierilor locali, la propunerea făcută în acest sens de către preşedintele de şedinţă.

**3.5. Procedura de încheiere a înregistrării**

După încheierea şedinţei de consiliu local, de către preşedintele de şedinţă, procesul de înregistrare audio-video va fi oprit.

**3.6. Procedura după şedinţa de consiliu local**

Secretarul general al comunei Tritenii de Jos va utiliza înregistrarea audio-video a şedinţei de consiliu local în scopul redactării procesului verbal al ședinței de consiliu pentru consemnarea întocmai, în cuprinsul acestuia, a tuturor problemelor dezbătute și a opiniilor exprimate în cadrul ședinței, așa cum rezultă din înregistrare.

**CAPITOLUL 4
PĂSTRAREA ÎNREGISTRĂRILOR
AUDIO-VIDEO**

**4.1. Păstrarea înregistrărilor audio-video**

**4.1.1.** Înregistrarea audio-video se păstrează până la data votării de către consilierii locali, a procesului verbal aferent ședinței înregistrate de către secretarul general al comunei Tritenii de Jos, apoi se arhivează de către  personalul specializat din cadrul Primăriei comunei Tritenii de Jos.

**4.1.2.** Prin votarea în unanimitate a procesului verbal al ședinței de consiliu local, consilierii locali confirmă faptul că în cuprinsul acestui proces se regăsește integral conținutul înregistrării audio-video al ședinței aferente.

**CAPITOLUL 5
SOLICITAREA AUDIERII ÎNREGISTRĂRILOR
AUDIO-VIDEO ALE ŞEDINŢELOR DE CONSILIU LOCAL**

**5.1. Audierea și vizionarea înregistrărilor audio-video**

Audierea înregistrării şedinţei anterioare se face la solicitarea a cel puţin a unuia dintre consilierii locali, în cadrul şedinţei de consiliu local următoare, atunci cînd se consideră că în procesul verbal al şedinţei respective nu au fost menţionate cu exactitate opiniile exprimate de acesta sau când există divergențe în acest sens.

Materialele rezultate vor fi făcute publice, în termen de maxim 3 zile lucrătoare, pe site-ul oficial al comunei Tritenii de Jos - www.primariatriteniidejos.ro, iar arhivarea acestora va fi asigurată de către  personalul specializat din cadrul Primăriei comunei Tritenii de Jos.

**CAPITOLUL 6**

**DISPOZIŢII FINALE**

**6.1.** Înregistrarea audio-video a ședințelor de Consiliu local, în alte condiții și de către alt personal decât cel prevăzut în prezentul Regulament, precum și o eventuală înregistrare audio-video se poate face numai cu acordul fiecărui participant la ședință, consemnat in scris, care în exercitarea dreptului la propria imagine poate să interzică ori să împiedice reproducerea, în orice mod, a înfățișării sale fizice ori a vocii sale sau, după caz, utilizarea unei asemenea reproduceri.

**6.2.** În cazul constatării unor fapte care încalcă prevederile pct. nr.6.1., președintele de ședință întrerupe dezbaterile până la remedierea situației survenite.

**6.3.** Pentru asigurarea liberului acces la informațiile de interes public, secretarul comunei va pune la dispoziția celor interesați, copia procesului verbal în care a fost consemnat integral, conținutul înregistrării audio-video.

**6.4.** Prezentul Regulament intră în vigoare începând cu prima şedinţă de consiliu local următoare celei în care a fost aprobat.

 Presedinte de sedinta Contrasemnează

 Consilier, Secretar general

SEPTIMIU- GABRIEL MĂRGINEAN ADINA DEOȘEAN